สวัสดีค่ะ มีอาการท้องเสียตั้งแต่เมื่อวาน แต่แค่ถ่ายเหลว3รอบ แต่วันนี้ถ่ายมากกว่า5รอบแล้วค่ะ แล้วถ่ายเหลวเหมือนฉี่ มีกลิ่นเหม็นมาก เวียนหัว กินปุ๊ปถ่ายปั๊ป ควรทำไงดีคะ
สวัสดีค่ะ การมีถ่ายอุจจาระเหลวหรือท้องเสีย หากยังไม่เกิน 2 สัปดาห์ ถือเป็นอาการท้องเสียแบบเฉียบพลัน ซึ่งมักเกิดจากอาหารเป็นพิษ หรือ ลำไส้อักเสบติดเชื้อแบบเฉียบพลับ สาเหตุส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาด เชื้อโรคส่วนใหญ่เกิดจากเชื้อไวรัส หรือแบคทีเรีย ซึ่งมีหลายชนิการดูแลตนเองในเบื้องต้น ได้แก่ พยายามดื่มน้ำสะอาดให้มาก และดื่มน้ำเกลือแร่ร่วมด้วย ส่วนอาหาร พยายามเลือกทานอาหารอ่อน อาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ เพราะย่อยยาก และหลีกเลี่ยงอาหารรสจัด เพราะจะยิ่งทำให้ถ่ายมากขึ้นอย่างไรก็ตาม หากถ่ายอุจจาระบ่อย และเริ่มมีอาการเวียนหัว แสดงว่าร่างกายอาจเริ่มขาดน้ำ จากการสูญเสียน้ำทางอุจจาระที่มากไป หากไม่สามารถดื่มน้ำได้มากพอ แนะนำว่าควรไปพบแพทย์ เพราะหากตรวจแล้วร่างกายขาดน้ำ มีความดันโลหิตต่ำลง ก็ควรต้องได้รับน้ำเกลือทางหลอดเลือด เพื่อป้องกันภาวะช็อกค่ะ